22 სექტემბერს სახლში შემთხვევით დავრჩი. ბავშვს რომ არ შევეწუხებინე, დასაძინებლად სასტუმრო ოთახში, დივანზე დავწექი. მარიკამ, როგორც ჩანს, არ იცოდა, რომ სახლში ვიყავი და ჩემს ცოლს საქმის გარჩევა დაუწყო, ამას რატომ გაჰყევი ცოლად, გაეყარე და ილიაზე გათხოვდი, მას ისევ შენ უყვარხარო. როგორც ჩანს, მანანაც ვერ მიხვდა, რომ მათ საუბარს ვისმენდი და დედამისს ჩხუბი დაუწყო: ამ თემაზე აღარ დამელაპარაკო, მით უმეტეს, ილია რ, შენი საყვარელია და, თუ ასე ძალიან მოგწონს, ცოლად თვითონ გაჰყევიო. მარიკამ შვილს უპასუხა, რომ ეს მეც მინდა, მაგრამ, არ მთხოულობსო და წყევლაზე გადავიდა.